Απόφαση της Επιτροπής της 25ης Ιουλίου 2002 για την έγκριση του σχεδίου που υπέβαλε η Γαλλία για την εξάλειψη της κλασικής πανώλης των χοίρων όσον αφορά τους άγριους χοίρους της περιοχής Moselle και Meurthe-et-Moselle [κοινοποιηθείσα υπό τον αριθμό Ε(2002) 2826] (Το κείμενο στη γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2002/626/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1, Εκτιμώντας τα ακόλουθα: (1) Τον Απρίλιο του 2002 διαπιστώθηκαν κρούσματα κλασικής πανώλης των χοίρων στους αγριόχοιρους του διοικητικού διαμερίσματος Moselle της Γαλλίας στα σύνορα με το διοικητικό διαμέρισμα Meurthe-et-Moselle, στο Λουξεμβούργο και στη Γερμανία. (2) Οι γαλλικές αρχές υπέβαλαν, σύμφωνα με το άρθρο 16 της οδηγίας 2001/89/ΕΚ, ένα σχέδιο εξάλειψης της κλασικής πανώλης των χοίρων που αφορούσε τους αγριόχοιρους του διοικητικού διαμερίσματος Moselle και του όμορου διαμερίσματος Meurthe-et-Moselle. (3) Το υποβληθέν σχέδιο εξετάστηκε και διαπιστώθηκε ότι συμμορφούται προς τις διατάξεις της οδηγίας 2001/89/ΕΚ. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο που υπέβαλε η Γαλλία για την εξάλειψη της κλασικής πανώλης των χοίρων όσον αφορά τους άγριους χοίρους του διοικητικού διαμερίσματος Moselle και Meurthe-et-Moselle. Άρθρο 2 Η παρούσα απόφαση απευθύνεται στη Γαλλική Δημοκρατία. Βρυξέλλες, 25 Ιουλίου 2002.

[Source: multi_eurlex | Tokens: 1537]